
Acordul participantului major
cu privire la prelucrarea datelor personale ale _____________________,
în calitate de participant la Atelierul de film de scurtmetraj Catharsis (6-9 iulie 2026)

Având în vedere faptul că exprimarea consimțământului pentru prelucrarea datelor cu caracter personal trebuie să fie explicită,
Noi, Grupul Dilematicii & Co., în calitate de organizatori ai acestui eveniment, ne adresăm dumneavoastră, stimați participanți, după cum urmează:

Vă rugăm să încuviințați prelucrarea de imagini fotovideo cu dumneavoastră, în condițiile pe care le-am descris în termenii și condițiile atașate formularului de înscriere la atelier, de pe pagina noastră web, www.dilematicii.com.

De asemenea, vă informăm că vă prelucrăm, prin prezentul acord, numele, prenumele și semnătura, în temeiul obligației legale pe care o avem de a prelucra imagini fotovideo cu o persoană doar cu consimțământul său. Colectăm aceste date în scopul probării obținerii consimțământului, ele putând fi prezentate autorităților numai în cazul unei investigații în care dovada ne este solicitată. Durata de păstrare maximă a acestor date, prin păstrarea prezentului acord, este durata de funcționare a structurilor organizatorice ale evenimentului.

Nu avem intenția de a transfera datele dumneavoastră cu caracter personal către țări terțe sau organizații internaționale și nici nu supunem datele dumneavoastră vreunui proces automatizat, inclusiv de creare de profiluri. Dacă în activitatea noastră va apărea necesitatea de a vă prelucra datele pentru alte scopuri decât cele în care au fost colectate, vă vom informa înainte despre aceasta.

Cu privire la toate datele dumneavoastră pe care le prelucrăm, vă informăm că aveți dreptul de a ne solicita accesul la acestea, rectificarea sau ștergerea acestora sau restricționarea prelucrării, aveți dreptul de a vă opune prelucrării, precum și la portabilitatea datelor. Pentru mai multe informații despre drepturile dumneavoastră, puteți citi Regulamentul general privind protecția datelor, accesând pagina web a Autorității Naționale de Supraveghere a Prelucrării Datelor cu Caracter Personal la www.dataprotection.ro.


Subsemnata(ul) _____________________, în calitate de participant major la atelier, declar că am înțeles prezentul acord și consimt la prelucrarea imaginilor fotovideo cu mine.
Data: _____________________
Semnătura: _____________________
Nr. de telefon: _____________________

Întreaga responsabilitate pentru dezinformare, voluntară sau prin omisiune, și pentru consecințele ce survin acesteia revin semnatarului.

